
ముంబై : అయోధ్యలో రామాలయ నిర్మాణం త్వరలో ప్రారంభమవుతుందని బీజేపీ ఎంపీ సుబ్రహ్మణ్య స్వామి తెలిపారు. భక్తులు వచ్చే ఏడాది దీపావళిని అయోధ్యలో  నూతన రామాలయంలో జరుపుకోవచ్చునని చెప్పారు.స్వామి మీడియాతో మాట్లాడుతూ రామాలయం నిర్మాణానికి అవసరమైన సామగ్రి సిద్ధంగా ఉందని, అక్టోబరునాటికి నిర్మాణం పూర్తవుతుందని చెప్పారు. రామాలయం నిర్మాణానికి కొత్తగా చట్టం చేయవలసిన అవసరం లేదన్నారు. వివాద స్థలంలో రామాలయం ఉండేదని నిరూపితమైతే, ఆ స్థలాన్ని హిందువులకు అప్పగిస్తామని పేర్కొందని పీవీ నరసింహా రావు ప్రభుత్వం సుప్రీంకోర్టుకు సమర్పించిన అఫిడవిట్లో పేర్కొందని తెలిపారు. రామాలయం ఉన్నట్లు రుజువైందన్నారు. రామాలయ నిర్మాణం కోసం కొత్తగా చట్టాన్ని తీసుకు రాగలిగినప్పటికీ దాని అవసరం లేదన్నారు. కోర్టు కేసులో విజయం సాధిస్తామన్న నమ్మకం తనకు ఉందని తెలిపారు. అలహాబాద్ హైకోర్టు ఈ కేసులో లోతుగా విచారణ జరిపిందని, సున్నీ వక్ఫ్ బోర్డు ప్రతిఘటించేందుకేమీ లేదని తెలిపారు. ఆ భూమిలో ప్రార్థనలు చేయడం హిందువుల ప్రాథమిక హక్కు అని, ముస్లింలకు ఆ హక్కు లేదని తెలిపారు. ముస్లింలకు కేవలం ఆస్తిపై ఆసక్తి ఉందని, ఇది సాధారణమైనదని తాను వాదనలు వినిపించానని తెలిపారు.

mumbai : ayodhyalo ramalaya nirmaanam twaralo praarambhamavutundani bgfa empy subrahmanya swami telipaaru. bhaktulu vache edaadi deepaavalini ayodhyalo  noothana ramalayamlo jarupukovachhunani cheppaaru.swami meediatho maatlaadutuu ramalayam nirmaanaaniki avasaramaina samagri siddamgaa undani, aktobarunatiki nirmaanam puurtavutumdani cheppaaru. ramalayam nirmaanaaniki kottagaa chattam cheyavalasina avasaram ledannaru. vivaada sthalamlo ramalayam undedani niroopitamaithe, aa sthalaanni hinduvulaku appagistaamani perkondani pv narasimha raavu prabhutvam supreenkortuku samarpinchina afidavitlo perkondani telipaaru. ramalayam unnatlu rujuvaindannaaru. ramalaya nirmaanam kosam kottagaa chattaanni teesuku ragaliginappatiki daani avasaram ledannaru. kortu kesulo vijayam saadhistaamanna nammakam tanaku undani telipaaru. alahabad hycortu ee kesulo lothugaa vichaarana jaripindani, sunnee wakf bordu pratighatinchendukemi ledani telipaaru. aa bhoomilo praarthanalu cheyadam hinduvula praathamika hakku ani, muslimlaku aa hakku ledani telipaaru. muslimlaku kevalam aastipai aasakti undani, idhi saadhaaranamainadani taanu vaadanalu vinipinchaanani telipaaru.